ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ

ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ (ⵙ ⵓⵙⴽⴽⵉⵍ ⴰⵍⴰⵜⵉⵏⵉ: turtit n irir d urar) ⵉⴳⴰ ⴰⴷⵍⵉⵙ ⵏ ⵜⵣⵍⴰⵜⵉⵏ ⵉ ⵡⴰⵣⵣⴰⵏ ⵏ ⵓⵎⴰⵔⴰ ⴷ ⵓⵎⴷⵢⴰⵣ ⴰⵎⵖⵔⵉⴱⵉ ⴰⵎⴰⵣⵉⵖ ⵎⵓⵃⵎⵎⴰⴷ ⵡⴰⴼⵉ, ⵉⴼⴼⵓⵖ ⴰⵙ ⴷ  ⴳ ⵓⵙⴳⴳⵯⴰⵙ ⵏ 2014, ⵙⴳ ⵜⵥⵕⵉⴳⵉⵏ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ ⴷⴰⵔ ⵜⵙⵉⴳⵣⵜ ⴹⴰⵕ ⵙⵙⴰⵍⴰⵎ ⴳ ⵕⵕⴱⴰⵟⵎⵓⵃⵎⵎⴰⴷ ⵡⴰⴼⵉ (2014). ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ, , ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. . ⵉⴳⴰ ⵓⴷⵍⵉⵙ ⴰⴷ ⵏ ⵜⵓⵔⵜⵉⵜ ⵏ ⵢⵉⵔⵉⵔ ⴷ ⵓⵔⴰⵔ ⴰⴷⵍⵉⵙ ⵡⵉⵙ ⵙⵉⵏ ⵏⵏⴰ ⴷ ⵉⴼⴼⵓⵖⵏ ⵉ ⵓⵎⴰⵔⴰ ⴰⵎⴷⵢⴰⵣ ⵎⵓⵃⵎⵎⴰⴷ ⵡⴰⴼⵉ, ⴷ ⵓⵎⵣⵡⴰⵔⵓ ⴳ ⵢⵉⴳⵔ ⵏ ⵜⵙⴽⵍⴰ ⵏ ⵡⴰⵣⵣⴰⵏ, ⴹⴰⵕⴰⵜ ⵎⴰ ⴰⴷ ⴰⵙ ⴷ ⵢⴰⴷ ⵜⴼⴼⵓⵖ ⵜⵡⵛⴽⵉⵏⵜ ⵏⵏⵙ ⵜⴰⵎⵣⵡⴰⵔⵓⵜ ⵏ ⵜⵎⴷⵢⴰⵣⵉⵏ ⵏⵏⴰ ⵎⵓ ⵉⴳⴰ ⵙ ⵓⵣⵡⵍ ⵙⴰⵢⵙⴰ ⵏ ⵜⴰⵙⴰ ⵙⴳ ⵡⴰⵎⵎⴰⵙ ⵏ ⵜⵙⵉⴳⴳⵣⵜ ⴳ ⴰⵢⵜ ⵎⵍⵍⵓⵍ, ⴳ ⵓⵙⴳⴳⵯⴰⵙ ⵏ 2012.
ⵉⴼⴼⵓⵖ ⴷ ⵓⴷⵍⵉⵙ ⴰⴷ ⵙ ⵜⵡⵉⵙⵉ ⴷ ⵡⴰⵏⵏⴰⵍ ⵏ ⵜⵎⴰⵡⴰⵙⵜ ⵏ ⵜⵓⵙⵙⵏⴰ, ⵎⴽ ⵍⵍⵉ ⵜ ⵎⵎⴰⵍⵏⵜ ⵜⴰⵙⵏⵉⵡⵉⵏ ⵏ ⵓⴷⵍⵉⵙ ⵜⵉⵙ ⴽⵕⴰⴹⵜ ⴷ ⵜⵉⵙ ⴽⴽⵓⵥ ⵡⴰⴳⵏⴰⵔⵏ ⴷ ⵜⵥⴰ 
 ⴰⵎⴰⵔⴰ 
ⵎⵓⵃⵎⵎⴰⴷ ⵡⴰⴼⵉ (ⵙ ⵜⴼⵕⴰⵏⵚⵉⵚⵜ: Mouhamed Ouafi) ⵉⴳⴰ ⴰⵎⴰⵔⴰ ⵙ ⵜⵎⴰⵣⵉⵖⵜ, ⵢⵓⵔⴰ ⴳ ⵎⵏⵏⴰⵡ ⵉⴳⵔⴰⵏ ⵏ ⵜⵙⴽⵍⴰ, ⵢⵓⵔⴰ ⴳ ⵢⵉⴳⵔ ⵏ ⵜⵎⴷⵢⴰⵣⵜ, ⵉⴳⵔ ⵏ ⵜⵓⵍⵍⵉⵙⵜ, ⴷ ⵢⵉⴳⵔ ⵏ ⵜⵙⴽⵍⴰ ⵏ ⵡⴰⵣⵣⴰⵏ.ⵎⵓⵃⵎⵎⴰⴷ ⵡⴰⴼⵉ. ⴳ ⴼⵉⵙⴱⵓⴽ ⵥⵕ

ⵉⵍⵓⵍ ⵎⵓⵃⵎⵎⴰⴷ ⵡⴰⴼⵉ ⴰⵙⵙ ⵏ 05/12/1968, ⴳ ⵓⴹⵡⵡⴰⵕ ⵏ ⵜⵙⴽⴽⴰⵜⵉⵏ, ⵜⴰⵖⵉⵡⴰⵏⵜ ⵏ ⵙⵉⴷⵉ ⵃⵎⴰⴷ ⵓⵎⴱⴰⵕⴽ ⴳ ⵜⵎⴰⵏⴰⵔ, ⵜⴰⵡⴰⵙⵉⵜ ⵏ ⵉⴷ ⵓ ⵜⵖⵎⵎⴰ ⴳ ⵉⵃⴰⵃⴰⵏ ⵜⴰⵙⴳⴰ ⵏ ⵎⵓⴳⴰⴷⵓⵔ.
 ⵜⵉⵖⵔⵉ ⴷ ⵜⴰⵣⵣⵓⵍⵜ 
 ⴳ ⵓⵙⴳⴳⵯⴰⵙ ⵏ 1989: ⵉⵖⵯⵉ ⵓⵎⴰⵔⴰ ⵎⵓⵃⵎⵎⴰⴷ ⵡⴰⴼⵉⴰⵙⵍⴽⵉⵏ ⵏ ⵍⴱⴰⴽⴰⵍⵓⵕⵢⴰ ⵜⴰⵙⴽⵍⴰⵏⵜ ⴳ ⵓⵙⵉⵏⴰⵏ ⵏ ⵓⵙⵎⴷⵉ ⵍⵃⴰⵙⴰⵏ ⴱⵏ ⵎⵓⵃⵎⵎⴰⴷ ⵍⵅⵢⵢⴰⵟ ⴳ ⵜⴰⵕⵕⴰⵚⵜ ⴳ ⵉⵏⵣⴳⴳⴰⵏ, ⵉⴳ ⵙⴳ ⵉⵏⵍⵎⴰⴷⵏ ⵉⵣⵡⵔⵏ ⴳ ⵜⵙⵓⴼⵖⵜ ⵜⴰⵎⵣⵡⴰⵔⵓⵜ ⴳ ⵓⵙⵉⵏⴰⵏ ⴰⴷ.
 ⴳ ⵓⵙⴳⴳⵯⴰⵙ ⵏ 1993: ⵉⵖⵯⵉ ⵎⵓⵃⵎⵎⴰⴷ ⵡⴰⴼⵉ ⴰⵙⵍⴽⵉⵏ ⵏ ⵜⵓⵔⴰⴳⵜ ⴳ ⵜⵖⵉⵡⴰⵏⵜ ⵏ ⵛⵛⴰⵔⵉⵄⴰ ⴳ ⵍⵎⵥⴰⵕ ⵏ ⴰⵢⵜ ⵎⵍⵍⵓⵍ, ⵉⴹⴼⵓⵕⵏ ⴰⴽⵓⴷ ⴰⵏⵏ ⵉ ⵜⵙⴷⴰⵡⵉⵜ ⵏ ⵍⵇⴰⵕⴰⵡⵉⵢⵢⵉⵏ ⴳ ⴼⴰⵙ.
 ⵎⴰⵙⵙ ⵎⵓⵃⵎⵎⴰⴷ ⵡⴰⴼⵉ ⴰⵔ ⵉⵙⵡⵡⵓⵔⵉⵢ ⴰⵎ ⴰⵎⴰⵍⴰⵍ ⴰⵏⴱⴹⴰⵢ ⴷⴰⵔ ⵓⵙⵇⵇⴰⵎⵓ ⴰⵙⴳⴰⵡⴰⵏ ⵏ ⵉⵎⴰⵍⴰⵍⵏ ⵉⵏⴱⴹⴰⵢⵏ ⴳ ⵜⵙⵓⵏⴰⴹ ⵏ ⵜⵙⵏⴱⴹⴰⵢⵉⵏ ⵏ ⵡⴰⵍⵓⵙ ⴳ ⵓⴳⴰⴷⵉⵔ ⴷ ⵓⴳⵯⵍⵎⵉⵎ ⴷ ⵍⵄⵢⵓⵏ.
 ⵜⴰⵡⵓⵔⵉ ⵜⴰⵎⵙⵎⵓⵏⵜ 
ⵢⴰⵎⵓ ⵓⵎⴰⵔⴰ ⴷ ⵓⵎⵙⴽⴰⵔ ⴰⵎⵙⵎⵓⵏ ⵎⵓⵃⵎⵎⴰⴷ ⵡⴰⴼⵉ ⴳ ⵓⵎⵓⵙⵙⵓ ⴰⴷⵍⵙⴰⵏ ⴰⵎⴰⵣⵉⵖ ⵙⴳ ⵡⵓⵙⵙⴰⵏ ⵏ ⵜⵄⵄⵓⵔⵎⴰ ⵏⵏⵙ, ⵉⴳ ⴰⴳⵯⵎⴰⵎ ⴷ ⵓⵎⵍⵜⴰⵖ ⴳ ⵎⵏⵏⴰⵡⵜ ⵜⵎⵙⵎⵓⵏⵉⵏ ⵜⵉⵎⴰⵣⵉⵖⵉⵏ ⴳ ⵉⵏⵣⴳⴳⴰⵏ ⴷ ⵓⴳⴰⴷⵉⵔ.

ⵉⴳⴰ ⵎⵓⵃⵎⵎⴰⴷ ⵡⴰⴼⵉ ⴰⵎⵍⵜⴰⵖ ⴳ ⵜⵎⴰⴳⵔⴰⵡⵜ ⵜⴰⵎⴰⵢⵏⵓⵜ ⴰⵢⵢⴰⵡ ⵏ ⵓⴳⴰⴷⵉⵔ ⴷⴼⴼⵉⵔ ⵎⴰ ⴰⴷ ⵉⵜⵜⵓⵚⴽⴰ. ⵎⴽⵍⵍⵉ ⵉⵜⵜⵢⴰⵡⵙⵜⴰⵢ ⵓⵎⵖⵏⴰⵙ ⵎⵓⵃⵎⵎⴰⴷ ⵡⴰⴼⵉ ⴰⴷ ⵉⴳ ⴰⵎⴰⵔⵉ ⵏ ⵓⵎⴰⵔⴰ ⵢⵓⵎⴰⵏ ⵏ ⵡⴰⵢⵢⴰⵡ ⵏ ⵜⵎⴰⴳⵔⴰⵡⵜ ⵜⴰⵎⴰⵢⵏⵓⵜ ⴳ ⵉⵏⵣⴳⴳⴰⵏ ⴳ ⵓⵎⴰⵔⵉⵙ ⴰⵎⵣⵡⴰⵔⵓ, ⴷⴰⵜ ⴰⴷ ⵉⴳ ⴰⵏⵙⵙⵉⵅⴼ ⵏ ⵡⴰⵢⵢⴰⵡ ⴰⴷ ⵏ ⵜⵎⴰⴳⵔⴰⵡⵜ ⵜⴰⵎⴰⵢⵏⵓⵜ ⴳ ⵉⵏⵣⴳⴳⴰⵏ ⴽⵕⴰⴹⵜ ⵜⵉⴽⴽⴰⵍ ⵎⵎⴹⴼⴰⵕⵏⵉⵏ, ⵉⴳ ⵓⵍⴰ ⵓⵏⵙⵙⴼⴰⵡ ⴳ ⵓⵙⵉⵔⴰ ⵏⵏⵙ, ⵓⵍⴰ ⴳ ⵓⵙⵉⵔⴰ ⵏ ⵜⵎⵙⵎⵓⵏⵜ ⵏ ⵜⵙⴷⴰⵡⵉⵜ ⵏ ⵓⵏⴱⴷⵓ ⴳ ⵓⴳⴰⴷⵉⵔ.

 ⵜⴰⵖⴰⵔⵉⴼⵜ 
ⵜⴰⴳⵔⵓⵎⵎⴰ ⵏ ⵜⵣⵍⴰⵜⵉⵏ ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ ⵉⵙⵜⵉ ⵓⵎⴰⵔⴰ ⴰⴷ ⵜⵜ ⵉⴷⵍ ⵙ ⵢⴰⵜ ⵜⵖⴰⵔⵉⴼⵜ ⵉⵖⵎⴰⵏ ⵙ ⵓⴽⵍⵓ ⵓⵎⵍⵉⵍ. ⴳ ⵡⴰⵎⵎⴰⵙ ⵏ ⵜⴰⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ ⵏⵜⵜⴰⴼ ⵢⴰⵜ ⵜⵓⵡⵍⴰⴼⵜ ⵉⵎⵎⴰⵍⵏ ⵢⴰⵏ ⵓⵎⵓⵖⵍⵉ ⴰⴳⴰⵎⴰⵏ ⵉⵥⵉⵍⵏ ⵏⵏⴰ ⴳ ⴷ ⵜⵖⵍⵉ ⵜⴰⴼⵓⴽⵜ ⴳ ⵉⴳⵏⵏⴰ ⴰⵏⵉⵍⵉ ⵉⴼⴰⵡⵏ ⵉⵎⵎⵓⵣⵣⴰⵏ, ⵜⵣⵓⵣⵣⵔ ⵉⵥⵏⵥⴰⵕⵏ ⵏⵏⵙ ⵅⴼ ⵜⵡⵔⵉⵔⵜ ⵜⴰⵣⴳⵣⴰⵜ ⵉⵙⵎⵎⵖⵉⵏ ⵜⴰⴷⴷⴰⴳⵜ ⴷ ⵉⵊⴷⴷⵉⴳⵏ ⵉⴽⵯⵍⴰⵏ, ⵜⵙⵙⵓⵏⵖ ⵜⴰⵙⵍⵉⵜ ⵏ ⵓⵏⵥⴰⵕ ⴳ ⵡⴰⴼⴰ ⵏⵏⵙ. ⵉⴳⴳⵉ ⵏ ⵜⵓⵡⵍⴰⴼⵜ, ⵉⵜⵜⵢⴰⵔⴰ ⵓⵣⵡⵍ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ ⵉⴽⵯⵍⴰⵏ ⵙ ⵓⵙⴳⴳⴰⵏ, ⴷ ⵙ ⵓⵙⴽⴽⵉⵍ ⴰⵍⴰⵜⵉⵏⵉ ⵏ ⵜⵎⴰⵣⵉⵖⵜ, ⴳ ⵉⴳⴳⵉ ⵏⵏⵙ, ⵙ ⵜⵓⵏⵉⵖⵜ ⵜⴰⵣⴳⵣⴰⵡⵜ ⵉⵣⵓⵔⵏ. ⴰⴼⵍⵍⴰ ⵏ ⵓⵣⵡⵍ ⵉⵍⵍⴰ ⵡⴰⵙⵙⴰⵖ ⵏ ⵓⵎⴰⵔⴰ ⵎⵓⵃⵎⵎⴰⴷ ⵡⴰⴼⵉ, ⵉⵜⵜⵢⴰⵔⴰ ⵙ ⵓⵙⴽⴽⵉⵍ ⴰⵍⴰⵜⵉⵏⵉ. ⴰⴼⵍⵍⴰ ⴰⴽⴽⵯ ⵏ ⵜⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ ⵏⵜⵜⴰⴼⴰ ⴰⵙⵙⴰⵖ ⴷ ⵜⵎⴰⵜⴰⵔⵜ ⵏ ⵜⵙⴳⴰ ⵏ ⵜⵥⵕⵉⴳⵜ : ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵉⵣⴷⴷⴰⵔ ⵏ ⵜⵖⴰⵔⵉⴼⵜ, ⴷⴷⴰⵡ ⵏ ⵜⵡⵍⴰⴼⵜ ⵉⵜⵜⵢⴰⵔⴰ ⵡⴰⵏⴰⵡ ⴰⵙⴽⵍⴰⵏ ⵏ ⵜⴳⵔⵓⵎⵎⴰ (ⵜⵉⵣⵍⴰⵜⵉⵏ ⵉ ⵡⴰⵔⵔⴰⵡ) ⵙ ⵓⵙⴽⴽⵉⵍ ⵏ ⵜⴼⵉⵏⴰⵖⵎⵓⵃⵎⵎⴰⴷ ⵡⴰⴼⵉ (2014). ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ. ⵜⴰⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ,  ⵥⵕ.
ⴳ ⵜⴰⵙⵏⴰ ⵜⵉⵙ ⴽⴽⵓⵥⵜ ⵏ ⵜⵖⴰⵔⵉⴼⵜ ⴰⵔ ⴷⴰⵖ ⵏⵜⵜⴰⴼⴰ ⴳ ⵓⴼⵍⵍⴰ ⴰⵙⵙⴰⵖ ⵏ ⵓⵎⴰⵔⴰ ⵙ ⵓⵙⴽⴽⵉⵍ ⴰⵍⴰⵜⵉⵏⵉ, ⴷⴷⴰⵡ ⴰⵙ ⴰⵣⵡⵍ ⵏ ⵓⴷⵍⵉⵙ ⵙ ⵜⴼⵉⵏⴰⵖ ⵜⵜⵢⴰⵔⴰⵏ ⵙ ⵜⵓⵏⵖⵉⵍⵜ  ⵜⴰⵣⴳⵣⴰⵡⵜ ⵉⴼⴰⵡⵏ. ⵉⵜⵜⵢⴰⵔⴰ ⴷⴷⵓ ⵏⵏⵙⵏ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ ⵢⴰⵏ ⵓⴳⵣⵣⵓⵎ ⵙⴳ ⵜⵣⵍⵉⵜ ⴰⴼⴳⴰⵏ :
ⴰⴼⴳⴰⵏ ⴰ ⴰⴼⴳⴰⵏ
ⵜⴰⴳⵯⵎⴰⵜ ⵏⴽⴽ ⴷⵉⴽ ⵏⴷⵔⴰ ⵜⵜ
ⵙ ⵉⴷⴰⵎⵎⵏ ⵏⵏⵖ ⵉⵎⵖⵉ ⵏⵏⵙ ⵏⵙⵙⵡⴰ ⵜ...
ⴰⴼⴳⴰⵏ ⴰ ⴰⴼⴳⴰⵏ
ⵎⴰⵏ ⵏⴰⵃⵢⴰ ⴳⵔⴰⵜⵏⵖ ⵉⵍⵍⴰⵏ?
ⴰⴷ ⵏⴰⵟⵟⵓ ⵏⴳ ⴰⵙ ⵉⵏⴰⴳⴰⵏ ⵢⴰⴽ ⵓⵎⵍⵉⵍ ⴷ ⵓⵙⴳⴳⴰⵏ
ⴳⴰⴷⴷⴰⵏ ⴰⴽⴽⵯ ⵖ ⵉⵣⵔⴼⴰⵏ?
ⵓⵍⴰ ⵜⵓⵜⵎⵉⵏ ⴷ ⵉⵡⵜⵎⴰⵏ
ⵓⵍⴰ ⴰⵎⵥⵢⴰⵏ ⴷ ⵓⵎⵇⵇⵔⴰⵏ...
ⵓⵔ ⵉⵍⵍⵉ ⵏⴰⵃⵢⴰ ⴳⵔ ⵎⵉⴷⴷⵏ
ⵜⴰⵖⴰⵎⵜ ⴷ ⵓⵣⵔⴼ ⴱⵉⴷⴷⵏ
ⵓⵔ ⵉⵍⵍⵉ ⵏⴰⵃⵢⴰ ⴳⵔ ⵎⵉⴷⴷⵏ
ⵢⵓⵏ ⵢⵓⴳⵉⵏ ⵉⵙ ⴽⴰ ⴱⵓⴽⴹⵏ!...
ⴳ ⵉⵣⴷⴷⴰⵔ ⴰⴽⴽⵯ ⵏ ⵜⵙⵏⴰ ⵜⵉⵙ ⴽⴽⵓⵥⵜ ⵏ ⵜⵖⴰⵔⵉⴼⵜ, ⴳ ⵜⵙⴳⴰ ⵜⴰⴼⴰⵙⵉⵜ, ⵉⵜⵜⵢⴰⵔⴰ ⵡⴰⵜⵉⴳ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⴰⵍⴰⵜⵉⵏⵉ ⵙ ⵜⵓⵏⵖⵉⵍⵜ ⵜⴰⵣⴳⵣⴰⵡⵜ (25 ⵏ ⴷⵔⵀⵎ).

 ⵜⵓⵜⵍⴰⵢⵜ 
ⵜⵜⵢⴰⵔⴰⵏⵜ ⵜⵣⵍⴰⵜⵉⵏ ⵏ ⵓⴷⵍⵉⵙ ⵙ ⵢⴰⵜ ⵜⵓⵜⵍⴰⵢⵜ ⵉⴼⵙⵙⵓⵙⵏ ⵉⵎⵎⵉⵎⵏ ⵏⵏⴰ ⵏⵏ ⵢⴰⵥⵏ ⵉ ⵡⴰⵣⵣⴰⵏ,  ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵏ ⵢⵉⴼⴼⵓⵙ, ⵉⵙⵎⵔⵙ ⴳⵉⵙⵏⵜ ⵓⵎⴷⴰⵣ ⵎⵓⵃⵎⵎⴰⴷ ⵡⴰⴼⵉ ⴰⵎⴰⵡⴰⵍ ⵏ ⵢⵉⵔⵉⵔ ⴷ ⵡⵉⵏ ⵓⵔⴰⵔⵏ ⵏ ⵜⴰⵣⵣⴰⵏⵉⵏ ⵉⵜⵜⵡⴰⵙⵙⵏⵏ ⴳ ⵙⵓⵙ, ⵎⴽⵍⵍⵉ ⵉⵙⵏⵓⵍⴼⴰ ⵜⵉⵣⵍⴰⵜⵉⵏ ⴼⵓⵍⴽⵉⵏⵉⵏ ⵉⵣⴷⵉⵏ ⴷ ⵓⵙⵏⵜⵍ ⴰⴷ, ⵉⵙⵢⴰⴼⴰ ⴳⵉⵙ ⵙ ⵜⵖⴰⵔⴰⵙⵜ ⵉⴼⵓⵍⴽⵉⵏ ⵜⵉⵏⴷⵉⵜⵉⵏ ⵏ ⵜⵓⵙⵙⵏⴰ ⴷ ⵜⴷⵍⵙⴰ ⵜⴰⴷⵖⵔⴰⵏⵜ ⵉⵣⴷⵉⵏ ⴷ ⵜⵓⴷⵔⵜ ⵏ ⵡⴰⵣⵣⴰⵏ.

ⴳ ⵎⴰ ⴰⴷ ⴷ ⵉⴷⴷⴰⵏ, ⵢⴰⵏ ⵓⵎⴷⵢⴰ ⵏ ⵜⵓⵜⵍⴰⵢⵜ ⵏ ⵓⴷⵍⵉⵙ ⵙⴳ ⵜⵣⵍⵉⵜ ⵜⵉⵙ ⵙⵎⵎⵓⵙⵜ, ⵜⴰⵙⵏⴰ ⵙⴰ ⴷ ⵎⵔⴰⵡⵜ, ⵏⵏⴰ ⵉⵜⵜⵓⵣⵡⵍⵏ ⵙ ⴰⵚⵎⵎⵉⴹ; ⵉⵜⵜⵢⴰⵔⴰⵏ ⵙ ⵜⵓⵜⵍⴰⵢⵜ ⵜⴰⴼⵔⴰⵔⵜ ⵉⵎⵎⵉⵎⵏ ⵉⵙⵙⵍⴽⴰⵎⵏ ⵜⴰⴱⵔⴰⵜ ⵙ ⵜⵖⴰⵔⴰⵙⵜ ⵉⵍⵎⴹⵏ:
ⵉⵜⵜⵉ ⵏⵏ... ⵉⵜⵜⵉ ⵏⵏ ⴰ ⴰⵚⵎⵎⵉⴹ
ⴰⴷ ⴷ ⵙⵉⴽ ⵓⵔ ⵏⵍⵙ ⵜⴰⴼⴰⵡⵡⵓⵜ
ⵉⵜⵜⵉ ⵏⵏ... ⵉⵜⵜⵉ ⵏⵏ ⴰ ⴰⵚⵎⵎⵉⴹ
ⴰⴷ ⴷ ⵙⵉⴽ ⵓⵔ ⵏⴰⵙⵉ ⵜⴰⴼⵓⴼⴼⵓⵜ
ⵉⵜⵜⵉ ⵏⵏ... ⵉⵜⵜⵉ ⵏⵏ ⴰ ⴰⵚⵎⵎⵉⴹ
ⴰⴷ ⴷ ⵙⵉⴽ ⵓⵔ ⵏⴰⵙⵉ ⵜⴰⵙⴰⴼⵓⵜ
ⴰⴷ ⴰⴽ ⵏⵇⵇⴷ ⵜⵉⵡⴰⵍⵍⵉⵏ!
ⴰⴷ ⴰⴽ ⵏⵊⴷⵔ ⵜⵉⵏⴼⵓⵔⵉⵏ!
ⴰⴷ ⴰⴽ ⵏⴽⵔⴼ ⵜⵉⴼⴰⵙⵙⵉⵏ!
 ⴰⵙⴽⴽⵉⵍ 
ⵉⵙⵜⵉ ⵓⵎⴷⵢⴰⵣ ⵎⵓⵃⵎⵎⴰⴷ ⵡⴰⴼⵉ ⴰⴷ ⵢⴰⵔⴰ ⴰⴷⵍⵉⵙ ⵏⵏⵙ ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ ⵙ ⵙⵉⵏ ⵉⵙⴽⴽⵉⵍⵏ: ⴰⵙⴽⴽⵉⵍ ⵏ ⵜⴼⵉⵏⴰⵖ ⴳ ⵡⵓⴷⵎ ⴰⵎⵣⵡⴰⵔⵓ; ⵙⴳ ⵜⴰⵙⵏⴰ ⵙⵎⵎⵓⵙⵜ, ⴰⵔ ⵜⴰⵙⵏⴰ ⵙⵉⵏ ⵡⴰⴳⵏⴰⵔⵏ ⴷ ⴽⴽⵓⵥ, ⴷ ⵓⵙⴽⴽⵉⵍ ⴰⵍⴰⵜⵉⵏⵉ ⵏ ⵜⵎⴰⵣⵉⵖⵜ ⴳ ⵡⵓⴷⵎ ⵡⵉⵙ ⵙⵉⵏ ⵙⴳ ⵜⴰⵙⵏⴰ ⵙⵉⵏ ⵡⴰⴳⵏⴰⵔⵏ ⴷ ⵙⴰ ⴰⵔ ⵜⵉⴳⵉⵔⴰ ⵏ ⵓⴷⵍⵉⵙ ⵜⴰⵙⵏⴰ ⴽⴽⵓⵥ ⵡⴰⴳⵏⴰⵔⵏ ⴷ ⵜⴰⵎ.

 ⵜⵓⵎⴰⵢⵜ 
ⵢⵓⵎⴰ ⵓⴷⵍⵉⵙ ⵏ ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ ⴳⵔ ⵜⴰⵙⵏⵉⵡⵉⵏ ⵏⵏⵙ ⴰⴳⵏⴰⵔ ⵏ ⵜⵣⵍⵉⵜ ⵏⵏⴰ ⵏⵏ ⵉⴳⴳⵔⵏ ⵉ ⵉⵙⵏⵜⴰⵍ ⵉⵎⵢⴰⵏⴰⵡⵏ.
ⵜⵉⵣⵍⴰⵜⵉⵏ ⵏ ⵜⴳⵔⵓⵎⵎⴰ ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ ⵔⴱⴰⵏⵜ ⵉⵣⵡⴰⵍ ⴷ ⵉⴷⴷⴰⵏ ⵙ ⵜⵡⴰⵍⴰ ; ⵎⴽ ⵍⵍⵉ ⵜ ⵉⵎⵎⴰⵍ ⵓⵙⴳⴱⵔ ⵏ ⵓⴷⵍⵉⵙ, ⵏⵏⴰ ⵏⵜⵜⴰⴼⴰ ⴳ ⵜⴰⵙⵏⵉⵡⵉⵏ ⵜⵉⵙ ⴽⴽⵓⵥ ⵡⴰⴳⵏⴰⵔⵏ ⴷ ⵙⴰ, ⴷ ⵜⵉⵙ ⴽⴽⵓⵥ ⵡⴰⴳⵏⴰⵔⵏ ⴷ ⵜⴰⵎ (87-88) ;
 ⴰⴼⴳⴰⵏ 
 ⴰⴳⴹⵉⴹ
 ⴰⵎⴷⴷⴰⴽⴽⵯⵍ ⵏ ⵓⴼⴳⴰⵏ
 ⴰⵏⵍⵎⴰⴷ
 ⴰⵙⵎⵎⵉⴹ
 ⴰⵙⵇⵇⵓⵍ ⵏ ⵜⵎⵖⵓⵔⵉ
 ⵛⴰⵍⴰ
 ⴷⴰⴷⴷⴰ
 ⴷⴼⴼⵉⵔ ⴰⵏⵥⴰⵕ
 ⵀⵓⴱ
 ⵉⴹⵚ
 ⵉⵎⵉⵔⵏ
 ⵉⵡⵉ ⴷ ⵎⴰ ⴷ ⴱⴰⴱⴰ
 ⵕⴱⴱⵉ
 ⵜⴰⴷⴷⴰⴳⵜ
 ⵜⴰⵏⴽⵔⴰ
 ⵜⵉⴽⵚⵚⴰⴹ
 ⵜⵉⵔⵓⴼⵉⵏ
 ⵜⵉⵙⵏⵜ
 ⵜⵓⵙⵙⵏⴰ
ⵜⵓⵚⴽⵉⵡⵜ ⵏ ⵉⵣⵡⴰⵍ ⴰⴷ, ⵜⴱⴹⴰ ⵅⴼ ⵙⵉⵏ ⵡⴰⵏⴰⵡⵏ : ⴷⴰ ⴳⵉⵙ ⵏⵜⵜⴰⴼⴰ ⵉⵣⵡⴰⵍ ⵉⴳⴰⵏ ⵖⴰⵙ ⵢⴰⵜ ⵜⴳⵓⵔⵉ ⵏⵖ ⵢⴰⵏ ⵓⴼⵔⴷⵉⵙ ⵣⵓⵏ ⴷ : ⴰⴼⴳⴰⵏ, ⴰⴳⴹⵉⴹ, ⴰⵏⵍⵎⴰⴷ, ⴰⵚⵎⵎⵉⴹ, ⵛⴰⵍⴰ, ⴷⴰⴷⴷⴰ, ⵀⵓⴱ, ⵉⴹⵚ, ⵉⵎⵉⵔⵏ, ⵕⴱⴱⵉ, ⵜⴰⴷⴷⴰⴳⵜ, ⵜⴰⵏⴽⵔⴰ, ⵜⵉⴽⵚⵚⴰⴹ, ⵜⵉⵔⵓⴼⵉⵏ, ⵜⵉⵙⵏⵜ ⴷ ⵜⵓⵙⵙⵏⴰ. ⴰⵏⴰⵡ ⴰⴷ ⴰⵎⵣⵡⴰⵔⵓ ⵏ ⵉⵣⵡⴰⵍ ⴳⴰⵏ ⴰⴽⴽⵯ ⴰⵙⵙⴰⵖⵏ ⴰⵎⵔ ⴰⵣⵡⵍ : ⵀⵓⴱ, ⵢⵉⵍⵉ ⴳⵉⵙⵏ ⵡⴰⵙⵙⴰⵖ ⴰⵎⴰⵢ ⴰⵎⵢⵉⵡⵏ ⴰⵎ: ⴰⴳⴹⵉⴹ ; ⴷ ⵡⴰⵙⵙⴰⵖ ⵓⵏⵜⵉ ⴰⵎⵢⵉⵡⵏ ⴰⵎ : ⵜⴰⴷⴷⴰⴳⵜ. ⵎⴽ ⵍⵍⵉ ⴳⵉⵙⵏ ⵉⵣⵡⴰⵍ ⵉⵍⵍⴰⵏ ⴳ ⵜⵡⵉⵍⴰ ⵏ ⵡⴰⵙⵙⴰⵖ ⴳ ⵓⵎⴰⴳⵓⵜ ⴰⵎⴰⵢ ⵣⵓⵏ ⴷ: ⵉⵎⵉⵔⵏ, ⴷ ⵡⵉⵢⵢⴰⴹ ⴳ ⵓⵎⴰⴳⵓⵜ ⵓⵏⵜⵉ, ⵣⵓⵏ ⴷ: ⵜⵉⵔⵓⴼⵉⵏ.
ⵎⴽ ⵍⵍⵉ ⵏⵜⵜⴰⴼⴰ ⵓⵍⴰ ⵉⵣⵡⴰⵍ ⵉⵜⵜⵓⵚⴽⴰⵏ ⴳ ⵜⵡⵉⵍⴰ ⵏ ⵜⴳⵔⵓⵎⵎⴰ ⵏ ⵜⴳⵓⵔⵉⵡⵉⵏ, ⵣⵓⵏ ⴷ : ⴰⵎⴷⴷⴰⴽⴽⵯⵍ ⵏ ⵓⴼⴳⴰⵏ, ⴰⵙⵇⵇⵓⵍ ⵏ ⵜⵎⵖⵓⵔⵉ, ⴷⴼⴼⵉⵔ ⴰⵏⵣⴰⵕ, ⴷ ⵉⵡⵉ ⴷ ⵎⴰ ⴷ ⴱⴰⴱⴰ.
ⴰⵏⴰⵡ ⴰⴷ ⵡⵉⵙ ⵙⵉⵏ ⵏ ⵉⵣⵡⴰⵍ ⵉⴷⵔⵓⵙ ⵅⴼ ⵡⴰⵏⴰⵡ ⴰⵎⵣⵡⴰⵔⵓ (ⴽⴽⵓⵥ ⵙⴳ ⵡⴰⴳⵏⴰⵔ), ⴷ ⴷⴰ ⴳⵉⵙ ⵏⵜⵜⴰⴼⴰ ⵖⴰⵙ ⵜⴰⴳⵔⵓⵎⵎⴰ ⵜⴰⵙⵎⴰⵡⴰⵏⵜ, ⵎⴰⵛⴰ ⵜⴱⴹⴰ ⵅⴼ ⵎⵏⵏⴰⵡⵜ ⵜⵡⵉⵍⴰⵜⵉⵏ.

 ⵉⴷⵍⵉⵙⵏ 
ⵉⵙⵙⵏⵜⴰ ⵓⵎⴰⵔⴰ ⴷ ⵓⵎⴷⵢⴰⵣ ⴰⵎⴰⵣⵉⵖ ⵎⵓⵃⵎⵎⴰⴷ ⵡⴰⴼⵉ ⵜⴰⵡⴰⴷⴰ ⵏⵏⵙ ⴳ ⵓⴱⵔⵉⴷ ⵏ ⵓⵙⵓⴼⵖ ⵏ ⵉⴷⵍⵉⵙⵏ ⵙⴳ ⵓⵙⴳⴳⵯⴰⵙ ⵏ 2012 ⵍⵍⵉ ⴳ ⴷ ⵉⵍⴰⵍ ⵓⴷⵍⵉⵙ ⵏⵏⵙ ⴰⵎⵣⵡⴰⵔⵓ; ⵜⴰⵡⵛⴽⵉⵏⵜ ⵏ ⵜⵎⴷⵢⴰⵣⵉⵏ: ⵙⴰⵢⵙⴰ ⵏ ⵜⴰⵙⴰ, ⴷⴰⵜ ⴰⴷ ⵜ ⴷ ⴹⴼⵕⵏ ⵉⴷⵍⵉⵙⵏ ⵢⴰⴹⵏⵉⵏ ⵏⵏⴰ ⵉⴷⵍⵏ ⵉⴳⵔⴰⵏ ⵏ ⵜⵎⴷⵢⴰⵣⵜ ⴷ ⵜⵓⵍⵍⵉⵙⵜ, ⴷ ⵜⵙⴽⵍⴰ ⵏ ⵡⴰⵣⵣⴰⵏ :

 ⴳ ⵢⵉⴳⵔ ⵏ ⵜⵎⴷⵢⴰⵣⵜ
ⵢⵓⵔⴰ ⵙⵉⵏ ⵉⴷⵍⵉⵙⵏ:
 ⵙⴰⵢⵙⴰ ⵏ ⵜⴰⵙⴰ, ⵙⴳ ⵡⴰⵎⵎⴰⵙ ⵏ ⵜⵙⵉⴳⴳⵣⵜ ⴰⵢⵜ ⵎⵍⵍⵓⵍ, ⴳ ⵓⵙⴳⴳⵯⴰⵙ ⵏ 2012  ⵎⵓⵃⵎⵎⴰⴷ ⵡⴰⴼⵉ, (2018). ⵙⴰⵢⵙⴰ ⵏ ⵜⴰⵙⴰ, ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ.
 ⵜⵉⵔⵔⴰ ⵙ ⵜⵉⵣⵣⴰ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2018

 ⴳ ⵢⵉⴳⵔ ⵏ ⵜⵙⴽⵍⴰ ⵏ ⵡⴰⵣⵣⴰⵏ
ⴷⴰⵔⵙ ⵙⵉⵏⵉⴷⵍⵉⵙⵏ ⵙⵉⵏ ⵡⴰⵏⴰⵡⵏ ⵎⵢⴰⵏⴰⵡⵏⵉⵏ:

 ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ, ⴳ ⵡⴰⵏⴰⵡ ⵏ ⵜⵣⵍⴰⵜⵉⵏ ⵉ ⵡⴰⵣⵣⴰⵏ ⴳ ⵓⵙⴳⴳⵯⴰⵙ ⵏ 2014, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ 
 ⴰⵎⴰⵍⵍⴰⵙ, ⴳ ⵡⴰⵏⴰⵡ ⵏ ⵜⵓⵍⵍⵉⵙⵉⵏ ⵉ ⵡⴰⵣⵣⴰⵏ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2023

 ⵥⵕ ⵓⴳⴳⴰⵔ  
 ⵎⵓⵃⵎⵎⴰⴷ ⵡⴰⴼⵉ
 ⵉⵍⴽⵎⵉⵎⵥ ⴰⵣⴳⵣⴰⵡ 
 ⴰⵙⴷⴷⵉ ⵏ ⵢⵉⵖⴷ
 ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ
 ⴽⵔⴰ ⵏ ⵜⴼⵔⴰⵙ
 ⴰⵡⴰⵍ ⵙ ⵜⵉⵔⵔⴰ

 ⵉⵙⴰⵖⵓⵍⵏ